Рабіньню

**Робсан дэ Соўза** () больш вядомы як **Рабіньню** (;  25 студзеня 1984 году, Сан-Вісэнці, Бразылія) — былы бразыльскі футбаліст, нападнік. Гулец нацыянальнай зборнай Бразыліі. Рабіньню вядомы сваім кантролем мяча, інстынктамі атакі й хуткасьцю. У 1999 годзе, усяго ў 15 гадоў, Рабіньню быў асабіста абраны Пэле, як ягоны спадчыньнік.

## Кар’ера
### «Сантус»
З шасьці гадоў пачаў займацца ў футбольнай акадэміі клюбу «Бэйра-Мар». У 1993 годзе Рабіньню ў складзе бразыльскай міні-футбольнай каманды «Партуарыёс» забіў 73 мячы, пасьля чаго быў прыцягнуты ў сыстэму «Сантусу». Правёўшы шэсьць гадоў у складзе юнацкай каманды, Рабіньню падпісаў свой першы ў кар’еры кантракт з «Сантусам» і пачаў рэгулярна гуляць у асноўным складзе. У сэзоне 2002 году выйграў свой першы чэмпіянат Бразыліі па футболе.

На наступны год зноўку атрымаў тытул чэмпіёна Бразыліі, ім пачалі цікавіцца эўрапейскія гранды. Са скандалам сыходзіў з роднага клюбу, адмаўляючыся выступаць за каманду ў знак пратэсту супраць нежаданьня прадаць яго ў Эўропу.

### «Рэал»
31 ліпеня 2005 году перайшоў у мадрыдзкі «Рэал» за 25 млн эўра. Дэбютаваў у Ля Лізе 28 жніўня 2005 году ў матчы супраць «Кадысу».

### «Манчэстэр Сіці»
У ходзе летняга трансфэрнага акна 2008 году Рабіньню быў блізкі да пераходу ў лёнданскі «Чэлсі», аднак 1 верасьня 2008 году перайшоў у «Манчэстэр Сіці», заключыўшы чатырохгадовы кантракт. За яго была заплачана рэкордная сума £32.5 млн (42.5 млн эўра).

### «Мілян»
31 жніўня 2010 году падпісаў кантракт з італьянскім клюбам «Мілян» тэрмінам на 4 гады. Да гэтага гулец правёў некаторы час у арэндзе ў бразыльскім «Сантусе». У жніўні 2014 году зноўку быў адпраўлены ў арэнду ў бразыльскі клюб. У маі наступнага году ён разарваў кантракт зь «Мілянам» і 30 чэрвеня сышоў з «Сантусу».

### «Гуанчжоў Эвэргранд»
16 ліпеня 2015 году Рабіньню падпісаў кантракт на шэсьць месяцаў з кітайскім клюбам Гуанчжоў Эвэргранд, які гуляў у Супэрлізе Кітаю. На той момант мэнэджарам гэтага клюбу быў суайчыньнік Рабіньню Луіс Фэліпэ Скалары. У гэты пэрыяд Рабіньню гуляў у адной камандзе зь яшчэ адным гульцом зборнай Бразыліі Паўліньню. Першы неафіцыйны матч у складзе кітайскай каманды ён згуляў 23 ліпеня 2015 году ў таварыскім матчы зь мюнхэнскай «Баварыяй». У складзе «Эвэргранда» Рабіньню стаў пераможцам кітайскай Супэрлігі. 1 лютага 2016 году Рабіньню стаў вольным агентам, пасьля таго, як ягоны кантракт з «Эвэрграндам» скончыўся. 

### Кар'ера пасьля 2015 году
11 лютага Рабіньню вярнуўся на радзіму, дзе падпісаў кантракт з клюбам «Атлетыку Мінэйру» на два гады. У 2016 годзе ён забіў больш за ўсіх галоў у Бразыліі. У фінале чэмпіянату штату Мінас-Жэрайс Рабіньню забіў гол у вароты Крузэйра Бэлу-Арызонці, што прынесла перамогу ягонай камандзе. У сьнежні 2017 году пасьля сканчэньня кантракту сышоў з клюбу. За гэты час ён забіў 38 гадоў у 109 гульнях. 23 студзеня 2018 году Рабіньню падпісаў кантакт з клюбам «Сывасспор» турэцкай Супэрлігі.

## Міжнародная кар’ера
13 ліпеня 2003 году Рабіньню дэбютаваў у зборнай Бразыліі ў матчы супраць зборнай Мэксыкі.

## Дасягненьні
**«Сантус»**:
* Чэмпіён Бразыліі: 2002, 2004
* Чэмпіён штату Сан-Паўлу: 2010, 2015
* Уладальнік Кубка Бразыліі: 2010

**«Рэал Мадрыд»**:
* Чэмпіён Гішпаніі: 2006, 2007
* Уладальнік Супэркубка Гішпаніі: 2008

**«Мілян»**:
* Чэмпіён Італіі: 2011
* Уладальнік Супэркубка Італіі: 2011

**«Гуанчжоў Эвэргранд»**:
* Чэмпіён Кітаю: 2015

**«Атлетыку Мінэйру»**:
* Чэмпіён штату Мінас-Жэрайс: 2017

**«Істанбул Башакшэхір»**:
* Чэмпіён Турэччыны: 2020

**Бразылія**:
* Уладальнік Кубка канфэдэрацыяў: 2005, 2009
* Уладальнік Кубка Амэрыкі: 2007

## Крыніцы

## Вонкавыя спасылкі
* Афіцыйны сайт
* Статыстыка на FIFA
* Статыстыка на Soccerbase
* Статыстыка на Futpedia
* Профіль на Sambafoot

Катэгорыя:Бразыльскія футбалісты